**Сажети преглед коментара са консултација са ОЦД и писаних коментара у вези са оснивањем Савета за развој и сарадњу цивилног друштва**

У овом прегледу сумирани су коментари, сугестије и питања организација цивилног друштва (ОЦД) које су присуствовале јавним консултацијама у Новом Саду, Београду и Нишу (6., 7. и 13. фебруара), као и посебан преглед писаних коментара пристиглих током електронских консултација. Преглед садржи и став Министарства на изнете предлоге и коментаре.

Консултацијама је присуствовало око 100 представника ОЦД, док су електронске консултације биле отворене од 10. фебруара до 10. марта, где су путем е-мејила предлоге дале 46 организација.

Дати коментари се односе на сва три дела предлога документа за оснивање Савета: мандат, структуру и начин избора чланова Савета. У општим коментарима посебно је истакнута потреба за посебним буџетом за рад Савета, као и потребу за адекватном техничком подршком и људским капацитетима. Нека од питања и предлога односила су се и на Пословник о раду Савета.

Овај документ се састоји од две табеле. У првој табели су коментари са јавних консултација, преглед упоредне праксе у региону и став Министарства. Док друга табела садржи коментаре добијене у писаној форми, са образложењем које су дале саме организације уз став Министарства.

**Коментари са консултација одржаних у Новом Саду, Београду и Нишу**

**6., 7. и 13. фебруара 2023. године**

|  |  |  |  |
| --- | --- | --- | --- |
| **Коментар** | **Консултације/Организација** | **Регионална пракса** | **Став Министарства** |
| **Мандат** | | | |
| 3 слободе су широке теме и зато су биле одвојене у иницијалном предлогу ОЦД | Београд | Нису конкретно поменуте у осталим Саветима | Прихвата се предлог ОЦДа |
| ***ЕУ Интеграције као мандат Савета*** | | | |
| Неопходно је у мандат додати и укључивање ОЦД у процес ЕУ интеграција | Нови Сад | Хрватска, Црна Гора, Северна Македонија (немају специфично у мандату, али имају члана који преставља сектор ЕУ интеграције) | Слично као и у земљама региона, Министарство је прихватило мишљење већине организација да питање европских интеграција и даље треба да остане у надлежности других посебних тела основаних у ту сврху, попут Националног конвента о Европској Унији. Савет ће разматрати питање европских интеграција као део Стратегије за стварање подстицајног окружења за развој ОЦД у РС за период 2022-2023.године. |
| Европске интеграције морају бити предуслов и тема Савета | Београд | / |
| Додати у мандат Савета и процес програмирања ЕУ фондова и промишљање о преговарачком процесу | Београд | / |
| Дефинисати шта у процесу ЕУ интеграција је део рада Савета | Београд | / |
| Додавању „преамбуле“ која потврђује посвећеност ЕУ интеграцијама јер су реформе у друштву ЕУ интеграције | Београд | / |
| **Реаговање Савета на актуелне теме за цивилно друштво** | | | |
| Део мандата треба да буде и реаговање Савета на важне теме у друштву, па самим тим и алерт систем наведен као део мандата | Нови Сад | Северна Македонија има, али је индиректно поменуто (разматра и друге предлоге ОЦД-а и заузима -ставове о питањима из своје надлежности) | Министарство прихвата предлоге ОЦД и дефинише као мандат Савета следеће:  - предлаже разматрање других актуелних питања која се односе на развој и деловање цивилног друштва и заштиту људска права.  Питања везана за начин сазивања ванредних седница биће дефинисана Пословником о раду Савета. |
| Питање реаговања на актуелне теме за цивилно друштво, такође је неопходно дефинисати на које се теме односи | Београд | / |
| ***Финансирање из јавних средстава*** | | | |
| Финансирање из јавних средстава треба да буде део мандата Савета | Ниш | У Хрватској и Северној Македонији је део мандата Савета | Министарство прихвата предлоге ОЦД и дефинише као мандат Савета следеће:  Савет разматра Годишњи збирни извештај о утрошку средстава која су као подршка програмским активностима обезбеђена и исплаћена удружењима и другим организацијама цивилног друштва из средстава буџета Републике Србије |
| Планирање средстава за ОЦД на локалу – важна тема | Ниш | / |
| ***Надзорна функција Савета*** | | | |
| Увођење надзорне функције Савета | Нови Сад |  | Савет има саветодавну улогу. |
| Мониторинг примене локалних политика | Ниш | Хрватска, Северна Македонија, Црна Гора: али само за националне политике | Ако се узме у обзир мандат Савета, онда се питања везана за локални ниво могу узети у обзир само на нивоу препорука. Односно, одлуке које доноси Савет могу бити дате као препоруке локалним властима, али не могу бити обавезујуће. |
| ***Планирање*** | | | |
| Усвајање годишњег плана рада | Нови Сад | Хрватска; Северна Македонија | Министарство прихвата предлог ОЦД и додаје да у мандат Савета уђе и следеће:  - Планира и усваја годишњи план рада Савета за сваку годину. |
| **Структура** |  |  |  |
| ***Број чланова*** | | | |
| Састав 10 ОЦД + 8 институција | Београд | Северна Македонија, Хрватска | Министарство прихвата предлог ОЦД о броју чланова Савета. Прихвата се да број чланови Савета из реда ОЦД буде већи у односу на број представника ОДУ. Укупан број чланова Савета биће 18/20, од чега 10/11 представника ОЦД, 8/9 представника ОДУ. |
| Додати у чланство и Министарство информисања | Нови Сад; Београд | Северна Македонија, Хрватска, Црна Гора | Министарство прихвата предлог. |
| Неопходно је да у Савету буде укључен већи број ОЦД | Београд | / | Министарство прихвата предлог. |
| Укључити шири круг институција у рад Савета | Ниш |  | Министарство прихвата предлог.  Савет има могућност да на своје састанке позива и у рад укључује посматраче – експерте, независне институције и представнике других институција. |
| Могућност присуства других ОЦД седницама Савета | Ниш | Хрватска: На седницу Савета позивају се чланови Савета, а председник Савета може позвати и друге особе које својим учешћем могу допринети раду Савета као и представнике средстава јавног информисања али без права одлучивања. |
| ***Регионална/локална заступљеност*** | | | |
| Укључивања покрајинских органа посебно уколико ће Савет разматрати финансирање ОЦД | Београд | Хрватска: чланови Савета су представници националних удружења локалне и регионалне самоуправе | Како би обезбедили бољу територијалну заступљеност, Министарство предлаже да:  Најмање два представника ОЦД морају бити из организације која има седиште ван Града Београда.  Министарство ће надокнадити трошкове превоза за сва путовања у вези са радом Савета.  Све одлуке које доноси Савет су саветодавног карактера, могу бити дате као препоруке локалним властима, али нису обавезујуће. |
| Регионална заступљеност треба да буде део критеријума за одабир чланова – чланови Савета да буду из сваког региона Србије | Ниш | Нема |
| Регионална заступљеност ОЦД у чланству Савета мора бити обавезна | Ниш | / |
| Оснивање регионалних тела Савета | Ниш | Заједница општина Црне Горе је 2011. године донела одлуку о оснивању Савета за сарадњу локалне самоуправе са невладиним организацијама (као модел да свака општина примени). Нема информације како функционишу у пракси. |
| Потребна је локална компонента Савета и могућност за функционисање у локалним оквирима | Ниш | / |
| Могућност примене овог механизма на локалном нивоу | Ниш | / |
| Размислити о механизму за примену одлука са централног нивоа |  |  |
| ***Заступљеност маргинализованих група*** | | | |
| Водити рачуна о положају мањинских и секторски „непопуларних ОЦД“ (ЛГБТ) и броја номинација које они могу да обезбеде | Београд | Нема оваквог примера (али има у Хрватској и Северној Македонији представник сектора) | Савет није тело које представља ОЦД по секторској заступљености, већ се представници ОЦД бирају на основу стручности/експертизе. С друге стране, у оквиру Министарства постоје и друга саветодавна тела (Савет за праћење спровођења Стратегије превенције и заштите од дискриминације за период од 2022. до 2030. године, Савет за праћење УН препорука, а у фази формирања је и Савет за родну равноправност) која се конкретно и тематски баве питањима маргинализованих група. Друга министарства, такође имају формиране Савете који имају мандат рада и области подршке различитим друштвено важним групама. |
| Укључити представника маргинализованих група у чланство | Ниш | Нема (али има у Хрватској и Северној Македонији представник сектора) |
| ***Улога Владе/кабинета председника Владе*** | | | |
| Потребно је додати улогу Владе и кабинета Премијера у Савету | Нови Сад | Хрватска: чланови су из Уреда председника Владе Републике Хрватске и Уреда потпредседника Владе Републике Хрватске;  У Црној Гори Саветом председава Министар јавне администрације. | Влада доноси Одлуку о оснивању Савета, а биће проверено да ли ће Кабинет председнице Владе имати додатну улогу у раду Савета. |
| Размислити о укључивању кабинета председника Владе у рад Савета | Београд | / |
| ***Остало*** | | | |
| Покривеност тема треба да буде рефлектована у саставу | Београд |  | - |
| Већинско одлучивање | Ниш | Хрватска, Северна Македонија, Црна Гора | Такав је актуелни предлог |
| Механизам гласања – размотрити већинско гласање и како да се обезбеди да буде квалификовано (део управе + део ОЦД) | Ниш | У Северној Македонији, само за одређена питања, поред опште већине, потребна је и већина чланова из реда ОЦД | Питање ће се решити Пословником о раду Савета. |
| Начин одабира: критеријуми и поступак |  |  |  |
| ***Организациони критеријуми*** | | | |
| Организациони капацитет мора да буде услов приликом одабира чланова Савета | Нови Сад | Хрватска, Северна Македонија, Црна Гора | Такав је актуелни предлог. |
| Како се превазилази не заступљеност појединих сектора из цивилног друштва? | Нови Сад | Хрватска, Северна Македонија су секторски организовани Савети. У Црној Гори Савет је по структури Стратегије. Једино је у Словенији на експертском нивоу: циљ је општи развој цивилног друштва, па нема потребу да одсликава покривеност сектора. | Постоји неколико могућности:  Једна је да се у критеријумима наведе да кандидати имају искуство и да познају три или више тема из надлежности Савета (а не само једну).  Друго, на седнице Савета, у зависности од теме, позвати експерте и грађанске активисте који ће допринети расправи, али без права гласа. |
| Да ли ОЦД предлаже кандидата из својих редова (члана, запосленог, волонтера) или било ког кандидата? | Београд | ОЦД предлаже кандидат из својих редова | Предлог Министарства је да свако удружење може да истакне (свог) само једног кандидата за члана и заменика члана Савета. |
| Критеријуми треба да буду прецизни и размислити како се спречава учешће ГОНГО организација | Београд | - | Како би се обезбедило да чланови Савета буду представници ОЦД који су истакнути појединци са искуством у раду у сектору и да су изузетни стручњаци у својој области деловања, постављени критеријуми су на вишем нивоу у односу на земље региона.  У креирању критеријума узимају се у обзир и организације које послују ван Београда, и прихвата се искуство и на националном или локалном нивоу.  Наведени пети критеријум се односи управо на деловање ОЦД према јавности и интересима заједнице (све једно на ком нивоу). |
| 5. критеријум направљен за београдске организације (деловање ОЦД је усмерено према јавности и интересима заједнице/ обухвата интересе различитих група грађана и циљних група) | Ниш | Северна Македонија |
| ***Индивидуални критеријуми (за кандидате)*** | | | |
| Држављанство или пребивалиште чланова Савета | Београд | Држављанство: Северна Македонија и Хрватска  Пребивалиште: Црна Гора. | Како би приступ био у складу са Законом о удружењима, Министарство предлаже да кандидат за члана и заменика члана Савета може бити сваки пунолетан држављанин Србије, али и пунолетно лице које има пребивалиште у Србији.  Предлог је следећи:  - Кандидати предложени за чланове/ице и заменике/ице Савета морају испуњавати следеће услове:  да су пунолетни држављани Републике Србије или пунолетна лица са пребивалиштем у Србији. |
| Предвидети могућности одабира члана и заменика члана | Нови Сад | Хрватска | Министарства прихвата предлог ОЦД да сваки члан Савета (и из реда ОЦД и из реда органа државне управе) има и свог заменика члана. |
| Додати у критеријуме сензибилитет и познавање теме људских и мањинских права | Београд | Нема специфично | Постоји одговор на ову тему детаљније горе (повезано са маргинализованим групама). |
| Чланови треба да буду познаваоци прилика у више области | Београд | Секторски се бирају, осим у Словенији | Предлог је да буду познаваоци прилика у три или више предложених области. |
| Спецификовати план за комуникацију као један од пријавних докумената | Београд | Северна Македонија | Такав је актуелни предлог. |
| Начин комуникације са другим ОЦД | Ниш | Северна Македонија |
| ***Поступак*** | | | |
| Институт јавног гласања добар предлог за одабир чланова | Нови Сад | Све земље | Такав је актуелни предлог. |
| Рангирано гласање | Нови Сад | Нема | Будући да је Савет репрезентативно тело, организације саме бирају своје представнике, нема бодовања и рангирања. |
| Не може ОЦД да мења свог представника | Београд | Не може.  Хрватска, Северна Македонија: Савет ће донети одлуку о покретању поступка за избор новог члана и заменика члана Савета у случају да:  - прихвати оставку члана односно заменика члана Савета;  - члан и заменик члана Савета неоправдано изостану са седнице Савета два пута узастопно односно три пута током текућег мандата Савета. | Као што је уочљиво у регионалној пракси, Министарство је става да организација која је именовала члана и заменика за члана нема право да их мења за време трајања мандата Савета. У основи, у Одлуци о оснивању Савета истакнути су члан и заменик, а сви услови за престанак чланства треба да буду регулисани Пословником о раду Савета. |
| За кога могу организације да гласају (дали и за свог кандидата или само за друге)? | Београд | Само за друге | Свака организација гласа само за једног члана и заменика члана.  Организације које су предложиле своје кандидате не могу гласати за своје кандидате. Организације које су подржале кандидате (дали писану подршке) другим организацијама могу гласати за исте. Једна организација може подржати (дати писану подршку) само за једну организацију која предлаже члана и заменика члана. |
| 8 дана је мало за административну проверу кандидатура | Београд | 15 дана Хрватска; 7 дана Црна Гора; 8 дана Северна Македонија | Пошто се предлог за примедбе прихвата у поступку истицања листе кандидата а пре гласања, рок се повећава на 15 дана. |
| Размислити о начину одабира мрежних/репрезентативних организација и раздвајању у односу на остале. | Ниш | Хрватска: формалне мреже и савези, као и удружења, имају један глас. | Као и регионална пракса, Министарство предлаже да формалне мреже и савези, као и удружења имају по један глас. |
| Положај ре-грантинг организација које могу обезбедити већу подршку због свог начина рада | Београд | Нема решења у другим земљама | Министарство нема мандат да установљава број и статус ре-грантинг организација. Министарство сматра да је ово питање саморегулације унутар самог цивилног друштва. Такође, организације које ре-грантирају најчешће поступају по критеријумима које даје донатор, а донатор је и гарант за однос између организације које ре-грантирају и оне које су корисници грантова. |
| Размотрити ротирајући избор чланова из редова ОЦД како би се обезбедио континуитет у раду и институционалној меморији | Београд | Нема примера | Овај предлог ће бити разматран при изради Пословника о раду Савета. |
| ***Номинације*** | | | |
| Повећати број номинација/писама подршке за кандидате | Нови Сад; Београд | Црна Гора: Министар јавне управе ће за именовање чланова Савета из НВО Влади Црне Горе предложити представника НВО који испуњава услове из позива, а за кога је достављено највише предлога НВО које су испуниле услове из позива. | Предлог Министарства је да број номинација (писаних подршки) буде пет. Уколико се покаже потребним, за наредни састав Савета биће предложено да се тај број повећа. |
| Колико пута је могуће да ОЦД да подршку неком кандидату? | Београд | Један пут у свим земљама. | Једна организација може подржати (дати писану подршку) и гласати само за једну организацију и њене кандидате за члана и заменика члана. |
| ***Реизбор/Мандат*** | | | |
| Реизбор ограничити на могућност и продужења мандата | Нови Сад | Има право на реизбор | Министарство предлаже могућност за један узастопни реизбор. Ближе ће бити регулисано пословником о раду Савета. |
| **Општи коментари и коментари везани за пословник рада Савета** |  |  |  |
| Ускладити назив Савета и размислити да одсликава његов рад и бављење подстицајним окружењем | Београд | Хрватска: Савет за развој цивилног друштва Црна Гора: Савет за сарадњу органа државне управе и невладиних организацијаСеверна Македонија: Савет за сарадњу и развој цивилног сектора Словенија: Савет за унапређење и развој волонтеризма и невладиних организација | Министартсво је сагласо да се овај предлог размотрити на следећем јавном састанку са ОЦД. |
| ***Извештавање/Јавност рада Савета*** | | | |
| Каква је политичка заинтересованост за овај Савет и питање коме Савет подноси извештај? | Нови Сад | У свим земљама се Влади подноси извештај (као оснивач Савета). | Као што је и регионална пракса, а и због чињенице да је Савет саветодавно тело Владе, предлог Министарства је да Савет подноси извештаје Влади. |
| Извештај Савета не треба да буде пуко технички већ да има и своју програмску компоненту | Београд | / | Садржај извештаја треба да дефинишу сами чланови Савета Пословником о раду Савета. |
| Јавност извештаја | Београд | Сви документи, укључујући и записнике са седница Савета и извештаји објављују се на интернет страници органа које обавља послове секретаријата Савета. | Ближе ће се регулисати Пословником о раду Савета. Компаративна пракса је да сви материјали о којима се расправља на седницама Савета, као и јавна саопштења, извештаји, одлуке и друга документа објављују се на интернет страници Министарства. |
| Могућност представљања извештаја у Скупштини | Београд | Нема овакве праксе ни у једној земљи региона. | Предлаже се да се евентуална достава извештаја надлежном скупштинском одбору дефинише Пословником о раду Савета. |
| Састанци треба да буду отворени за јавност | Ниш | Хрватска: Јавност се о седницама и раду Савета обавештава позивањем новинара на седнице,  одржавањем конференција за штампу, радио и телевизију, стављањем представницима средстава  јавног информисања на увид извештај.  У Црној Гори су отворене седнице за медије. | Став Министарства је да рад Савета треба да буде јаван. Ближе ће се регулисати Пословником о раду Савета  Најчешћа регионална пракса је да материјали о којима се расправља на седницама Савета, као и јавна саопштења, извештаји, одлуке и друга документација објављују се на интернет страници Министарства. Такође, начин на који се о седницама и раду Савета јавност обавештава (на пример: позивом новинара на седницу, одржавање конференције за медије, и др.) потребно је прецизирати Пословником о раду Савета. |
| ***Финансирање/буџет за рад Савета*** | | | |
| Да ли Савет има свој буџет? | Нови Сад | У Хрватска да: Буџетска средства за рад Савета, на позицији Уреда за удруге, планирају се и троше уз  административну помоћ Уреда за удруге.  У Црној Гори и Северној Македонији нису обезбеђена, осим за простор, кетеринг за саме седнице и путне трошкове за чланове који долазе из осталих градова.  Искуство из земљама региона је да се активности Савета подржавају путем техничке помоћи донатора (Северна Македонија, Црна Гора). | Министарство ће обезбедити простор за рад Савета. Члановима Савета који живе ван Града Београда, Министарство ће надокнадити трошкове превоза за сва путовања у вези са радом Савета. |
| Предвидети буџет за рад Савета | Београд | / |
| Обезбедити финансије које могу да прате активности | Нови Сад | / |
| Дефинисати буџет за рад Савета | Ниш | / |
| Постављено је и питање ресурса за припрему и реализацију активности Савета – размишљати о планирању средстава у новом АП. | Београде | / |
| ***Подршка и услови за рад Савета*** | | | |
| Имајући у виду искуства других Савета на релaцији ОЦД - органи државне управе који се никада нису састали иако су били формирани, неопходно је промислити механизме који ће обезбедити да се Савет редовно састаје и функционише | Нови Сад |  | Питање се регулише Пословником о раду Савета и зависи од мотивисаности и спремности чланова Савета.  Акционим планом за спровођење Стратегије предвиђено је редовно (најмање 4 пута годишње) одржавање седница Савета. – Активност 1.1.1. |
| Сазивања Савета и одабира/номинације тема за дневни ред | Нови Сад | Председник, али и остали чланови имају право сазивања седница.  Пример Хрватска: Иницијативу за сазивање  седнице писаним путем могу дати Влада Републике Хрватске, Уред за удруге, те сваки члан  Савета уз потпис још два члана Савета. | Министарство предлаже динамику рада Савета од најмање четири седнице годишње, односно једну у три месеца. Процедура сазивања ванредних седница биће дефинисана Пословником о раду Савета. Савет ради на седницама које сазива и води председник Савета, а у случају његовог одсуства заменик председника Савета. |
| Неопходност техничке подршке у раду Савета | Нови Сад | У Хрватској: Уред за удруге  У Црној Гори: Министарство јавне администрације,  У Северној Македонији: Генерални секретаријат Владе. | Стручни, административни, финансијски и технички послови у припреми и сазивању састанка спроводи Министарство. |
| ***Питања везана за пословник о раду Савета*** | | | |
| Размислити о оптималном броју састанака Савета како би имао могућност за деловање и резултате на текућа и горућа питања везана за цивилно друштво. | Ниш | Најчешћа пракса је једном у три месеци или четири седнице у години.  У Северној Македонија, први састав Савета имао је и по 12 седница годишње. | Министарство предлаже динамику рада Савета од најмање четири седнице годишње, односно једну у три месеца. |
| Размотрити механизам издвојеног мишљења код тема где не постоји сагласност. | Ниш | Нема | Предлог Министарства је да за ово питање одлуче сами чланови Савета, Пословником о раду Савета. |
| ***Примена*** | | | |
| Размотрити опцију да Савет у будућности буде део Закона о удружењима и самим тим осигурати његов континуитет да не зависи од воље Владе. | Београд | У свим земљама Савет се оснива Одлуком Владе. | Ово питање захтева ширу дискусију са свим заинтересованим странама којој треба да претходи израда анализе предности и мана оваквог решења. |
| ОЦД виде проблем у примени одлука министарстава и њиховом „спуштању“ на локални ниво тј. примени | Ниш | / | - |
| Дефинисати како да закључци Савета буду обавезујући за институције да поступају даље по донетим мишљењима. | Београд | / | Савет има саветодавну улогу. |

**Писани коментари**

|  |  |  |  |
| --- | --- | --- | --- |
| **Коментар** | **Организација** | **Образложење** | **Став Министарства** |
| **Општи коментари** | | | |
| Како би се обезбедио континуитет у раду и одрживост Савета, потребно је осигурати да основна средства неопходна за редовно функционисање Савета буду обезбеђена у буџету Републике Србије. | Група 43 ОЦД |  | Министарство ће обезбедити простор за рад Савета. Члановима Савета који живе изван Београда, Министарство ће надокнадити трошкове превоза.  Искуство из земаља региона је да се активности Савета подржавају и путем техничке помоћи донатора (Северна Македонија, Црна Гора). |
| С тим у вези, у циљу децентрализације и територијалне репрезентативности Савета, потребно је обезбедити услове да у његовом раду учествују чланови са седиштем ван Београда, са правом накнаде путних трошкова. | Група 43 ОЦД |  |
| Центар за европске политике подржава коментаре које су Грађанске иницијативе упутиле Министарству као заједнички одговор цивилног друштва. Постоје два издвојена коментара у односу на заједничке коментаре цивилног друштва, који су смо у овом документу посебно наглашени. | Центар за европске политике |  |  |
| **Мандат** | | | |
| Предлог измене:  „ Савет је надлежан за:  Праћење и анализу стања и давање предлога за побољшање, везано за: I) Слобода удруживања и слобода окупљања; (II) Слобода изражавања; (III) Учешће грађана у доношењу прописа; (IV) Транспарентност; (V) Правни оквир за пословање организација (правни и финансијски оквир деловања); (VI) Финансирање из јавних извора; (VII) Филантропија; (VIII) Пружање услуга/Социо-економски развој; (IX) Волонтирање, неформално образовање и грађански ангажман; “ | Група 43 ОЦД | Одређене тематске области потребно раздвојити, односно издвојити као посебне због њихових специфичности **- слободу изражавања и транспарентност.** Ово није само терминолошко питање, будући да се чланови Савета из редова ОЦД бирају по основу своје експертизе и доказаног искуства у наведеним тематским областима, те је неопходно да оне буду јасно дефинисане како би се осигурале потребне компетенције чланова за ефикасан рад у оквиру надлежности Савета. | Нови предлог везан за теме рада Савета гласи:  - Праћење и анализу стања и давање предлога за побољшање, везано за: (I) Слобода удруживања и слобода окупљања; II) Слобода изражавања; (III) Укључивање грађана у процес доношења одлука,  IV) транспарентност и приступ информацијама V) Правни оквир за деловање организација (правни и финансијски оквир деловања); (VI) Финансирање из јавних средстава; (VII) Филантропија; (VIII) Пружање услуга; (IX) Волонтирање, неформално образовање и грађански активизам. |
| У делу који се тиче надлежности Савета где се каже да је Савет надлежан за Праћење и анализу јавних политика које се односе и утичу на подстицајно окружење за развој цивилног друштва**;**  Предлог:  Праћење и анализу јавних политика које се односе и утичу на подстицајно окружење за развој цивилног друштва; са посебним акцентом на локални ниво. | Одбор за људска права, Ниш | / | Одлуке које доноси Савет могу бити дате као препоруке локалним властима, али не могу бити обавезне.  Са циљем боље регионалне заступљености, Министарство је сагласно и предлаже да се:  Најмање два представника ОЦД морају бити из организације која има седиште ван Града Београда.  Наиме, уколико међу првих десет изабраних представника ОЦД нема представника организације ван Града Београда, у том случају ће се активирати механизам да се у Савет укључе прва два најбоље рангирана представника који долазе из организације ван Града Београда, а неће ући и Савет девети и десети рангирани након гласања. |
| ***ЕУ Интеграције као мандат Савета*** | | | |
| Не специфично. Активности предвиђене важећим АП, а које се тичу учешћа ОЦД у процесу европских интеграција се могу подвести под постојећу област - *(III) Учешће грађана у доношењу прописа*. | Група 43 ОЦД | Специфичан фокус на европским интеграцијама није неопходан, и да би довео до преклапања са надлежностима НКЕУ[[1]](#footnote-1), као већ успостављеним механизмом за структурисани дијалог између власти и ОЦД у процесу европских интеграција | Узимајући у обзир већину предлога организација цивилног друштва, Министарство прихвата да у мандату Савета не буде ЕУ интеграције како не би задирало у надлежности других већ успостављених механизама (нпр. као Национални конвент о Европској Унији). |
| У мандат да буде укључено и учешће ОЦД у процесу европских интеграција. | Центар за европске политике | Учешће ОЦД у процесу европских интеграција треба да буде у надлежности Савета. Процес европских интеграција јесте покретач реформи и мера јавне политике које се спроводе у Србији, и сматрамо да је погрешно да Савет у себи не обухвати и ту тему, као оквир који дефинише принципе и стандарде за већину елемената који креирају подстицајно окружење за развој цивилног друштва. |
| ***Алерт систем - реаговање Савета на важне теме у друштву*** | | | |
| Да се у мандат дода и могућност за реаговање и разматрање других актуелних питања која се односе на развој и деловање цивилног друштва и заштиту људска права. | Група 43 ОЦД | Сматрамо да је ова надлежност Савета важна, и да је потребно да буде експлицитно наведена у мандату Савета, док се практична питања везана за начин сазивања ванредних седница могу решити Пословником | Министарство прихвата предлоге ОЦД и дефинише као мандат Савета следеће:  - предлаже разматрање других актуелних питања која се односе на развој и деловање цивилног друштва и заштиту људска права.  Питања везана за начин сазивања ванредних седница биће дефинисанa Пословником о раду Савета. |
| ***Финансирање из јавних средстава*** | | | |
| Сматрамо да планирање приоритета финансирања не би требало да буде у надлежности Савета. Са друге стране, сматрамо да је надзорна улога Савета у области праћења регуларности и ефеката финансирања из јавних извора важна, те предлажемо да се у мандат Савета укључи надлежност да прегледа и анализира периодичне и годишње извештаје тела државне управе о средствима додељеним организацијама.  Предлог:  У складу са горе наведеним, предлажемо да се у вези са надлежностима Савета везаним за праћење и анализу стања у оквиру области (IV) Финансирање из јавних извора експлицитно успоставе следеће надлежности Савета:  Да разматра *Годишњи збирни извештај за Владу о утрошку средстава која су као подршка програмским активностима обезбеђена и исплаћена удружењима и другим организацијама цивилног друштва из средстава буџета Републике Србије*;  Обавеза да се Савету на захтев доставе анализе ефеката спроведених пројеката ОЦД који су финансирани од стране републичких органа власти, уколико органи даваоци средстава спроводе такве анализе, финансијски и наративни извештаји о спроведеним пројектима и друга документација од значаја за праћење и анализу стања у овој области | Група 43 ОЦД | Како би Савет могао да прати стање и даје препоруке за побољшање у области финансирања из јавних извора, потребно је осигурати Савету приступ релевантним информацијама, а посебно информацијама које се тичу евалуације спроведених пројеката и анализе ефеката финансирања, које у највећој мери нису јавно доступне. | Министарства прихвата предлоге ОЦД и дефинише као мандата Савета следеће:  Разматра Годишњи збирни извештај о утрошку средстава која су као подршка програмским активностима обезбеђена и исплаћена удружењима и другим организацијама цивилног друштва из средстава буџета Републике Србије. |
| **Структура** |  |  |  |
| Измене тематских области у складу са поменутим изменама у делу који се тиче мандата:  „Представници цивилног друштва би требало да буду изабрани према својој стручности, искуству и познавању цивилног сектора у једном, или више подручја и тема које су наведене као примарне у мандату Савета: (I) Слобода удруживања и слобода окупљања; (II) Слобода изражавања; (III) Учешће грађана у доношењу прописа; (IV) Транспарентност; (V) Правни оквир за пословање организација (правни и финансијски оквир деловања); (VI) Финансирање из јавних извора; (VII) Филантропија; (VIII) Пружање услуга/Социо-економски развој; (IX) Волонтирање, неформално образовање и грађански ангажман; “ | Група 43 ОЦД | Наведено горе. Такође, потребно је осигурати да чланови Савета из редова ОЦД својом експертизом покрију све наведене области, односно спречити да се у саставу Савета нађе већи број експерата стручних за исту тему или теме, док за неку од тема не постоји ниједан члан са претходним искуством и стручношћу у тој области. | Питање дефинисања области ће се решити на завршном јавном састанку са ОЦД, |
| ***Број чланова*** | | | |
| Размотрити могућност већег броја представника ОЦД, нпр. један или два представника организација више него државних институција. | Група 43 ОЦД | *С*матрамо да су већи број представника ОЦД, и обавеза да председавајући Савета буде представник ОЦД неопходни како би се показала отвореност Владе према ОЦД и намера за развој дијалога и међусобног поверења. Потребно је дефинисати структуру Савета у складу са тиме. | Министарство прихвата предлог ОЦД о броју чланова Савета. Прихваћено је да чланови Савета из редова ОЦД буде већи у односу на број представника ОДУ. Укупан број чланова Савета биће 18/20, од чега 10/11 представника ОЦД и 8/9 представника ОДУ |
| Да поред основног „круга“ институција, постоји и „шири круг“ институција који учествује у раду Савета, по позиву, без права гласа.  Пуноправних чланова са правом гласа из редова државе да буде 8, и представљали би следеће институције: Министарство (или други орган) надлежан за сарадњу са цивилним друштвом; Министарство надлежно за државну управу и локалну самоуправу; Министарство надлежно за културу; Министарство надлежно за унутрашње послове; Министарство надлежно за финансије; Министарство-надлежно за рад и социјалну заштиту; Републички секретаријат за јавне политике; Републички секретаријат за законодавство.  Предлог за шири круг институција који би учествовао у раду Савета без права гласа укључује: Министарство надлежно за привреду, Министарство надлежно за послове правосуђа, Министарство надлежно за заштиту потрошача, Министарство надлежно за послове здравља, Министарство надлежно за образовање, Министарство надлежно за европске интеграције, Агенцију за привредне регистре, Агенцију за квалификације, Канцеларију за ИТЕ, и друге. | Група 43 ОЦД | Како би Савет био истински оперативан, потребно је сузити круг пуноправних чланица Савета на оне институције које имају главну одговорност у областима које су дефинисане као примарне у мандату Савета, и које су надлежне за доношење политика и прописа који утичу на рад цивилног друштва. Обавеза учешћа у Савету институција које само малим делом свог делокруга сарађују са цивилним друштвом (нпр. Министарство надлежно за трговину због надлежности над удружењима за заштиту потрошача, Министарство надлежно за привреду, итд.) не би било целисходно и негативно би утицало на ефикасност Савета.  Како министарства надлежна за правосуђе, европске интеграције и образовање имају улогу у АП за спровођење Стратегије, могао би се размотрити предлог да присуство ових институција буде обавезно, али без права гласа. | Предлог Министарства:  8/9 чланова из реда органа државне управе који су доносиоци одлука на високом нивоу (државни секретари):  Орган државне управе надлежан за сарадњу са цивилним друштвом;  Орган државне управе надлежан за државну управу и локалну самоуправу;  Орган државне управе надлежан за културу;  Орган државне управе надлежан за унутрашње послове;  Орган државне управе надлежан за финансије; Орган државне управе надлежно за рад и социјалну заштиту;  Орган државне управе  надлежан за информисање;  Републички секретаријат за јавне политике;  Републички секретаријат за законодавство;  Алт.1 У раду Савета без права гласа могу учествовати следеће институције: Орган државне управе надлежан за привреду, Орган државне управе надлежан за послове правосуђа, Орган државне управе надлежан за заштиту потрошача, Орган државне управе надлежан за послове здравља, Орган државне управе надлежан за образовање, Орган државне управе надлежан за европске интеграције, Агенција за привредне регистре, Агенција за квалификације, Канцеларију за ИТЕ, и друге.  Алт. 2 У рад Савета могу се позвати и спољни сарадници, посебно стручњаци из области развоја цивилног друштва, као и представници надлежних органа државне управе, али без права  гласа. |
| ***Улога Владе/кабинета председника Владе*** | | | |
| Предлог неких колега, представника ОЦД са састанка из Ниша, да председник Савета буде из кабинета премијера, сматрамо да није добро решење. | Одбор за људска права, Ниш | У случају да око неке теме не може да се постигне договор па председник Савета има могућност одлуке, а сам Савет је саветодавно тело Владе, у том случају ризикује се да се одлука Владе унапред отелотвори у одлуци председника Савета. Такође је за очекивати да у земљи са оваквим политичким приликама као члан Владе, председник Савета буде подложан политичком притиску или давањем оставке а у том случају се поставља питање хоће ли наредни председник бити из редова Владе или ОЦД | Влада доноси Одлуку о оснивању Савета, а биће проверено да ли ће Кабинет председнка Владе имати додатну улогу у Савету. |
|  |  |  |  |
| **Начин одабира: критеријуми и поступак** | | | |
| ***Организацијски критеријуми*** | | | |
| Усклађивање тематских области у складу са горе изнетим коментарима.  … „7. имају искуство и капацитет за заговарање у једном, или више подручја, која су главни мандат Савета: Праћење и анализу стања и давање предлога за побољшање, везано за: (I) Слобода удруживања и слобода окупљања; (II) Слобода изражавања; (III) Учешће грађана у доношењу прописа; (IV) Транспарентност; (V) Правни оквир за пословање организација (правни и финансијски оквир деловања); (VI) Финансирање из јавних извора; (VI) Филантропија; (VIII) Пружање услуга/Социо-економски развој; (IX) Волонтирање, неформално образовање и грађански ангажман; | Група 43 ОЦД | Дато изнад, у делу који се тиче мандата Савета | Предлог Министарства:  Усклађивање тематских области у складу са горе изнетим коментарима.  … „7. имају искуство и капацитет за заговарање у једном, или више подручја, која су главни мандат Савета. |
| Да се допуне критеријуми и са учешће ОЦД у процесу европских интеграција | Центар за европске политике | Дато изнад, у делу који се односи на мандат Савета | Узимајући у обзир већину редлога организација цивилног друштва, Министарство прихвата да у мандат Савета а тиме ни у критеријумима нема ЕУ интеграција како не би задирало у надлежности других већ успостављених механизама (нпр. као Национални конвент о Европску Унију). Питање ЕУ интеграција разматра ће се у оквиру праћење Стратегије. |
| Од додатних услова који се предвиђају, део који каже да су у претходне четири године спровеле истраживања, израдиле анализе/предлог јавне политике, организовале догађаје, или реализовале пројект/е усмерене на унапређење стања у подручјима који су главни мандат Савет и Стратегије за стварање подстицајног окружења за развој цивилног друштва, треба да се прецизирати овај услов или га ублажити. | Одбор за људска права, Ниш | Анализа /предлози јавних политика и истраживања обично раде веће организације које понекад ангажују мање организације као партнере. У овом случају овај услов не ставља у равноправан положај мање организације из унутрашњости | Како би се обезбедило да чланови Савета буду представници ОЦД које су истакнути појединци у сектору и да су изузетни стручњаци у својој области деловања, постављени критеријуми су на вишем нивоу у односу на земље региона.  У креирању критеријума узимају се у обзир и организације које делују ван Града Београда, јер у критеријумима није прецизирано да ли је њихово искуство на националном или локалном нивоу. |
| Да су у последње четири године биле чланице мреже, или асоцијације ОЦД-а, или учествовале у активностима за мониторинг и заступање за унапређење подстицајног окружења цивилног друштва, или реализацију пет или више пројеката у сарадњи с другим организацијама | Одбор за људска права, Ниш | Такође разложити овај услов јер је тема развоја подстицајног окружења на институционалном нивоу нова за организације цивилног друштва па није за очекивати да су се посебно мање организације кроз пројекте бавиле овом темом | Министарство прихвата предлог.  Предлог гласи:  - Да су у последњих пет година биле чланице мреже, или асоцијације ОЦД-а на било ком нивоу, или реализацију пет или више активности-пројеката у сарадњи с другим организацијама.    - Да су у последњих пет година учествовале у активностима за заступање за унапређење подстицајног окружења цивилног друштва на националном или локалном нивоу. |
| ***Индивидуални критеријуми (за кандидати)*** | | | |
| Није добро решење да представници цивилног друштва да би требало да буду изабрани према својој стручности, искуству и познавању цивилног сектора у једном, или више подручја и тема које су наведене као примарне у мандату Савета: (I) Слобода удруживања, слобода окупљања и слобода изражавања; (II) Учешће грађана у доношењу прописа; (III) Правни оквир за пословање организација (правни и финансијски оквир деловања); (IV) Финансирање из јавних извора; (V) Филантропија; (VI) Пружање услуга/Социо-економски развој; (VII) Волонтирање, неформално образовање и грађански ангажман | Одбор за људска права, Ниш | Представници би требало да се бирају по тематским целинама али оним које су у пракси код нас заступљене. Сматрамо да није добро копирати словеначки модел по овом питању јер је цивилни сектор код нас разнолик, средње и веће организације се баве са више тематских целина али овде нема тематских целина по којима се код нас најчешће сврставају ОЦД. | Већина организација од самог почетка консултација за оснивање Савета су тражили тематски приступ и истицање експертизе, а не секторску/кластерску заступљеност (нпр. животна средина, права потрошача, људска права… ). |
| Критеријум који гласи: Да су пунолетни држављани Републике Србије да се промени.  Предлог:  Да су пунолетни држављани  Републике Србије или да имају стално место пребивалишта у  Републици Србији | Фондација Ана и Владе Дивац |  | Како би приступ био у складу са Законом о удружењима, Министарство предлаже да кандидат за члана и заменика члана Савета може бити сваки пунолетан држављанин Србије, али и пунолетно лице које има пребивалиште у Србији.  Предлог је следећи:  - Кандидати предложени за чланове/ице и заменике/ице Савета морају испуњавати следеће услове:  да су пунолетни држављани Републике Србије или пунолетна лица са пребивалиштем у Србији. |
| ***Поступак*** | | | |
| Да се у поступку избора пропише обавеза да организације које номинују кандидате за чланство у Савету истовремено номинују и њихове заменике, у погледу којих би се тражила испуњеност истих критеријума као и за чланове. Како организације у поступку номинације својим квалификацијама и капацитетима гарантују за кандидата којег номинују, чланови и заменици чланова које одређена организација предложи у Савету представљају ту организацију, у којој не морају бити формално радно ангажовани. | Група 43 ОЦД | Сматрамо да је за ефикасан рад Савета неопходно да сви чланови имају заменике, како би се спречило да изостанак једног или више чланова паралише рад Савета и онемогући одлучивање | Министарство прихвата предлог ОЦД да организације које номинују кандидате за чланство у Савету истовремено номинују и њихове заменике, у погледу којих би се тражила испуњеност истих критеријума као и за чланове.  Предлог је следећи:  - Свако удружење или формална мрежа или Савез удружења може да истакне само једног кандидата за члана и заменика члана Савета. У супротном кандидатура ће се сматра неважећом.  - Заменици чланова из редова ОЦД морају испуњавати исте критеријуме као и чланови.  Сваки члан Савета (и из реда ОЦД и из реда органа државне управе) има и свог заменика члана. |
| Министарство да проверу критеријума врши у складу са контролном листом, која садржи све критеријуме, и да на самој листи поред конкретног критеријума назначи да ли је он испуњен или не, уз обавезно образложење. Примера ради, један од критеријума је да су организације „у претходне четири године спровеле истраживања, израдиле анализе/предлог јавне политике, организовале догађаје, или реализовале пројект/е усмерене на унапређење стања у подручјима који су главни мандат Савет и Стратегије за стварање подстицајног окружења за развој цивилног друштва;“ - Министарство ће извршити увид у пријаву, и установити да ли је подносилац доставио сажетке пројеката, информације о анализама, истраживањима, итд, али и то да ли је наведено искуство релевантно за подручја која се односе на мандат Савета  , назначити да ли је критеријум испуњен и ту одлуку образложити. Контролне листе са критеријумима се потом јавно објављују заједно са осталом документацијом која је везана за изборни процес. |  | Сматрамо да би овакав поступак административне провере био најтранспарентнији и, уз доле образложену проширену могућност подношења приговора, најподобнији да осигура поштовање критеријума којима се обезбеђује стручност и легитимитет чланова Савета и организација које их предлажу | Министарство је спремно да у склопу административне и техничке провере примљених пријава, проверу критеријума врши у складу са контролном листом, која садржи све критеријуме, и да на самој листи поред конкретног критеријума назначи да ли је он испуњен или не уз образложење критеријума који нису испуњени. |
| У погледу питања да ли састављању извештаја из административне провере и листе кандидата за избор чланова Савета, поред Министарства, треба да присуствују и представници ОЦД које су се пријавиле на позив Министарства, сматрамо да овакво решење није исправно и да би угрозило интегритет процеса. Сматрамо да у процес административне провере уопште не би требало укључивати представнике ОЦД | Група 43 ОЦД | Сматрамо да би свако укључивање представника ОЦД у процес административне провере довело у сумњу интегритет изборног процеса, будући да би се поставило питање међусобне повезаности организација и критеријума по којима се организације бирају за учешће у изборној комисији | Министарство прихвата предлог ОЦД. |
| Ради максималне транспарентности изборног процеса, предлажемо да се право приговора у периоду истицања номинација и објављивања номинација, а пре гласања, које је у Предлогу дато кандидатима чије су номинације одбијене прошири на целокупну заинтересовану јавност | Група 43 ОЦД | Првобитни процес који претходи гласању подразумева проверу испуњености низа критеријума од стране организације која номинује, а и самог кандидата, који се односе на стручност и претходно искуство у областима које се тичу развоја цивилног друштва. Министарство, односно комисија која администрира процесом има овлашћења да врши проверу ових критеријума, који су доста комплексни, искључиво на основу поднете пријаве и прилога. Како би се омогућило да се испуњеност критеријума темељно испита, и транспарентност процеса додатно унапреди, сматрамо да је потребно да се круг могућих подносилаца приговора прошири | Министарство је сагласно да се омогући право приговора по објављивању номинација, а пре гласања.  Предлог је следећи:  Министарство све важеће кандидатуре објављује на својој интернет страници. Такође, све организације које су узеле учешће у процесу кандидовања, укључујући све организације које су пријавиле свог кандидата, или дале подршку номинацији кандидата друге организације, имају право да потраже увид у документацију за било коју кандидатуру, и да уложе приговор и добију образложење зашто је нека организација прихваћена и објављена на листи као валидна или зашто је одбијена. |
| ***Реизбор/Мандат*** | | | |
| Предлажемо да се део Предлога који се тиче трајања мандата чланова Савета измени тако да мандат Савета траје пет година, уместо предложене три. | Група 43 ОЦД | Иако је у питању савет који оснива Влада, сматрамо да би требало продужити трајање мандата Савета тако да он траје дуже од мандата Владе, у складу са праксом и принципима којима се одређује трајање мандата независних тела. | Министарство прихвата предлог ОЦД да мандат Савета траје пет године. |

1. Национални конвент о Европској унији [↑](#footnote-ref-1)